วันก่อนนิวคุงได้ไปขับรถไปที่ย่านลาดพร้าววังกิน ได้ผ่านร้าน BUTA SHABU ที่ผมเคยเห็นรีวิวใน Pantip ของลุงอ้วน(ถ้าจำไม่ผิด) เลยนึกอยากกิน เลยลองชิมซะเลย
โดยร้านนี้จะตั้งอยู่ใกล้กับปากซอยลาดพร้าววังหิน 93 ร้านอยู่ติดถนนเลย หาร้านได้ไม่ยาก สามารถจอดรถได้ริมถนนหน้าร้าน(ในบางเวลา)ครับ
เข้าไปในร้านแล้วบรรยากาศจะเป็นแบบสบายๆ ตกแต่งร้านด้วยโทนสีเหลืองมองแล้วสบายตา พนักงานบริการดี พูดเพราะ ^^

เมนูของกินของร้านก็จะเน้นไปที่เมนูชาบู และของทานเล่นแบบต่างๆ 
โดยตัวชาบูนั้นก็จะมีให้เลือกกินแบบเป็น Set หรือจะเลือกกินแบบเป็นอย่างๆก็ได้หมด ถ้าเป็นราคาแบบ Set ก็จะเริ่มต้นที่ราวๆ 200 บาท บวกลบนิดหน่อยครับ

วันนี้นิวคุงได้สั่งกินเป็น Set ชาบูเนื้อ ครับ ^^
ได้เนื้อมาแบบจานใหญ่ เนื้อมีสีชมพูสดใส ดีสดใหม่น่ากินมากๆ และผักก็ดูสดใหม่ ได้เลือกน้ำซุปเป็นแบบซุปกะเพราและใสมาครับ 
ลองชิมดูแล้วซุปใสจะมีรสหวานอ่อนๆซดกินได้เรื่อยๆ แต่ซุปกะเพรานี่ขอบอกเลยว่าไม่ควรพลาด เพราะอร่อยมากกกก ตัวซุปมีรสหวานอร่อยและมีกลิ่นจัดจ้านจากกะเพรา กินแล้วรู้สึกอร่อยเจริญอาหารสุดๆเลย ฟินมากๆ
ตัวเนื้อวัวก็มีความอร่อยไม่แพ้กัน ต้มกินแล้วเนื้อไม่เหนียวเลย เนื้อนุ่มหวานอร่อย แม้ว่าจะแล่มาหนานิดๆ แต่ก็ไม่ทำให้กินยากเลย ได้รสหวานเนื้อไปเต็มๆ
ยิ่งในส่วนเนื้อติดมันนั้น ยิ่งมีรสหวานมันตัดกินคู่กับน้ำซุปกะเพราอร่อยเด็ดถูกใจ ฟินเลยทีเดียวมื้อนี้
อ่อ อีกอย่างที่ไม่ควรพลาดเป็นข้าวกระเทียม ที่ผัดมาได้รสหวานมันเข้มอร่อยได้รสกระเทียม กินแล้วอร่อยถูกปากเลย ^^

สรุปโดยรวม (เต็ม 10)
ให้ 10 คะแนน ชอบมากๆ ชาบูร้านนี้อร่อย เนื้ออร่อย และยิ่งเป็นซุปกะเพราแล้วยิ่งอร่อยเด็ดเลย ชอบมากๆ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  31 / 10 / 57
